CELEX: 62011TN0599
Language: lv
Date: 2011-11-25 00:00:00
Title: Lieta T-599/11: Prasība, kas celta 2011. gada 25. novembrī — Eni /ITSB — EMI ( “IP” ) ( “ENI” )

4.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 32/29
            
         Prasība, kas celta 2011. gada 25. novembrī — Eni/ITSB — EMI (“IP”) (“ENI”)
   (Lieta T-599/11)
   2012/C 32/61
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Eni SpA (Roma, Itālija) (pārstāvji — D. De Simone un G. Orsoni, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībnieks: EMI (IP) Ltd (Londona, Apvienotā Karaliste)
   
      Prasītājas prasījumi
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2011. gada 8. septembra lēmumu lietā R 2439/2010-1; un
            
         
               —
            
            
               piespriest atbildētājam atlīdzināt tiesāšanās izdevumus visās instancēs.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “ENI” attiecībā uz precēm un pakalpojumiem, kas ietilpst 1.-4., 6., 7., 9., 11., 14, 16.-19., 22., 25. un 35.-45. klasē — Kopienas preču zīmes reģistrācijas pieteikums Nr. 6488076
   
      Iebildumu procesā pretstatītās preču zīmes vai apzīmējuma īpašniece: otra procesa ITSB Apelāciju padomē dalībniece
   
      Pretstatītā preču zīme vai apzīmējums: Kopienas preču zīmes reģistrācija Nr. 4197315 vārdiskai preču zīmei “EMI” attiecībā uz precēm un pakalpojumiem, kas ietilpst 9., 16., 35., 38., 41. un 42. klasē; Kopienas preču zīmes reģistrācija Nr. 6167357 grafiskai preču zīmei “EMI” attiecībā uz precēm un pakalpojumiem, kas ietilpst 9., 16., 28., 35., 38., 41. un 42. klasē
   
      Iebildumu nodaļas lēmums: iebildumus daļēji apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: prasītāja apstrīd iepriekš minēto Apelāciju pirmās padomes lēmumu, izvirzot šādus trīs pamatus: i) kļūdains un nepamatots konstatējums par preču un pakalpojumu līdzību, kas balstīts uz līdzšinējās judikatūras šajā jautājumā nepareizu izpratni un piemērošanu; ii) kļūdaina sprieduma Praktiker lietā interpretācija un piemērošana, kas parāda, ka nav izprasti šī sprieduma pret monopoliem vērstie principi un, konkrētāk, iemesli, kas iedvesmoja mazumtirdzniecības pakalpojumu reģistrēšanas ieviešanu; un iii) kļūdains apzīmējumu līdzības konstatējums un kļūdains sajaukšanas iespējas konstatējums.